《芳碧丛歌》
清代·弘历

玲珑湖石逻㠝岏，视之茗邈即之閒。锦绣舒芳葩几簇，琅玕摇碧筠千竿。

碧筠诘曲中得路，芳葩如屏后庭护。文轩五架虚且明，夏晓延凉咨政处。

延凉缅想歌南薰，阜财解愠廑万民。每多旱甚盼雨候，亦有霖恒望霁辰。

望霁较可盼雨必，一岁舒眉能几日。咄哉前言戏之耳，合是先忧凛无逸。